tomron87/hebrew-wikipedia-sentences-corpus huggingface dataset:
המכשירים מצוידים בשבב A18 מתקדם, המותאם במיוחד לפעולת מודלים של בינה מלאכותית יוצרת (AI גנרטיבי) ישירות על המכשיר.
השבב כולל מנוע עצבי משופר, ומאפשר יכולות עיבוד ייעודיות ליישומי בינה מלאכותית.
מערך הצילום שודרג גם הוא, כאשר כל דגמי האייפון 16 כוללים מצלמה ראשית ברזולוציית 48 מגה פיקסל, עם שיפור משמעותי ביכולת קליטת אור, במיוחד בתנאי תאורה חלשה.
בנוסף, המצלמה הרחבה מציעה פוקוס אוטומטי.
שיפור נוסף נרשם בחיי הסוללה, כאשר דגם האייפון 16 פרו מקס מציג קיבולת של 4,676 מיליאמפר/שעה, המגדילה את זמן השימוש במכשיר.
iPhone 17 היא סדרת סמארטפונים מתוצרת אפל, הצפויה לצאת בספטמבר 2025. הסדרה צפויה לכלול ארבעה דגמים:
אייפון 17 - דגם בסיסי
האירוע הרשמי של אפל היה ל-9 בספטמבר 2025, והמכירה החלה ב-19 בספטמבר.
לפי דיווחים, דגם ה-Air יחליף את דגם ה-Plus ויהיה הדק ביותר שיצא עד כה, ודגמי ה-Pro צפויים לכלול עיצוב חדש, שיפורי מצלמה וזיכרון RAM מוגדל.
במרץ 2010 תבעה אפל את חברות HTC ונוקיה בטענה שהסמארטפונים המתקדמים שלהם, המבוססים על מערכות ההפעלה אנדרואיד וסימביאן, מפרים זכויות יוצרים על פונקציות הקיימות במכשיר האייפון, וביקשה לאסור על היבוא שלהן לארצות הברית.
באפריל 2011 קבעה ועדה של נציבות הסחר הבינלאומית בארצות הברית (ITC) כי חברות אלו לא הפרו פטנטים של אפל.
באפריל 2011 הגישה אפל תביעה לבית משפט נגד חברת סמסונג, בטענה כי סדרת מכשירי סמסונג גלקסי מפרים פטנטים רשומים שלה.
במאי 2011 קבע בית המשפט כי על סמסונג להעביר לאפל חמישה מכשירי סלולר שונים שלה שעדיין לא הושקו זאת כדי לבדוק האם אכן סמסונג מעתיקה פטנטים של אפל.
סמסונג טענה כי חשיפתה של אפל למכשירים אלה יעניק לה יתרון משמעותי בשוק הסלולר, אך בית המשפט דחה אמירה זו.
באפריל 2011 פורסם שחוקרים קבעו שאפל שתלה במכשירי האייפון והאייפד, החל מיוני 2010, קובץ בו מתועד מיקומו של בעל המכשיר בכל רגע, וכי אפל מחזיקה במידע זה במחשביה.
בתגובה לביקורת הנרחבת הודיעה חברת אפל בתחילת מאי 2011 כי החל מגרסה iOS 4.3.3, היא תמחק את נתוני מיקום הגולשים ותפסיק לגבות את הקובץ למחשב האישי.
בשנת 2011 הגישה אפל תביעה משפטית נגד חברת סמסונג על הפרת פטנטים וסמסונג בהתאם הגישה תביעה נגדית.
באוגוסט 2012 בית המשפט האמריקני קבע כי סמסונג אכן הפרה פטנטים של אפל ושעליה לשלם לאפל סכום של 1.05 מיליארד דולר (במקור אפל דרשה סכום של 3 מיליארד דולר) ולהפסיק למכור חלק ממוצריה.
עם הזמן, המשיך היקף התביעה להתרחב ונוספו אליו מכשירים חדשים.
נכון לספטמבר 2012 הוסיפה אפל לתביעה 17 מוצרים נוספים של סמסונג ביניהם ה-S3, וסמסונג הוסיפה לתביעתה את מכשיר האייפון 5. במאי 2018 לאחר מספר ערעורים של סמסונג, בית משפט בקליפורניה קבע שעל סמסונג לשלם פיצויים בגובה 539 מיליון דולר.
בנובמבר 2012 חתמו החברות אפל ו-HTC על הסכם פטנטים לעשר השנים הקרובות.
על פי ההסכם, לאפל מותר להשתמש בכל הפטנטים של HTC מובייל (כולל אלה שיבואו בעתיד) בעשר שנים הקרובות ול-HTC מותר להשתמש בפטנטים שהוסכם עליהם מראש וכאלה שיוחלט להתיר לה להשתמש בהם בעתיד.
במרץ 2024 הגישו משרד המשפטים של ארצות הברית ותובעים כלליים מ-13 מדינות תביעת הגבלים עסקיים נגד אפל, בטענה שהחברה פגעה בתחרות כשמנעה תחרות שוויונית בגישה לאפליקציות ושירותים באייפון.
iPod Touch (אייפוד טאץ') הוא נגן מוזיקה ומחשב כף יד בעל מסך מגע מסדרת אייפוד של חברת אפל, המשמש כפלטפורמת Wi-Fi ניידת.
המכשיר הושק לראשונה בספטמבר 2007, והגרסה האחרונה הושקה במאי 2019. במאי 2022 אפל הכריזה שלא תמשיך את פיתוח ומכירת המוצר, הכרזה שהיוותה סיום גם לכלל סדרת מוצרי אייפוד.
שמו של המכשיר ניתן לו בגלל מסך המגע, שהוא ממשק המשתמש העיקרי של המכשיר.
המסך מאפשר ריבוי נקודות המגע המורגשות על ידי הזרם החשמלי שעובר באצבע.
ה-iPod טאץ' מקביל ל-אייפון, מלבד העובדה שאינו מבצע תקשורת סלולרית.
כמעט כל יישום הקיים לאייפון תואם לו, בזכות השימוש באותה מערכת הפעלה - iOS.
למכשיר חיישנים שמזהים אם המכשיר במצב אופקי או אנכי, ומאפשרים למכשיר לבצע סיבוב מסך בהתאם.
הדור האחרון של ה-iPod Touch מכיל מסך ברזולוציה של 640x1136 פיקסלים, מצלמת וידאו HD ותמונות, גירוסקופ ומעבד Apple A8, בדומה ל-אייפון 6. הגרסה החדשה ביותר של האייפוד כיום היא האייפוד טאץ' בדורו השביעי, הדומה לאייפון 5 במראהו.
כל מכשירי הסדרה כוללים את מערכת ההפעלה iOS שנמצאת גם אצל האייפון והאייפד, כל המכשירים גם כוללים אינטרנט אלחוטי חינמי Wifi המאפשר גלישת באינטרנט
דרך נתב אינטרנט או מודם ביתי כלשהו הכולל חבילת גלישה ותמיכה בתשדורת Wi-Fi .
ממשק המשתמש של המכשיר מבוסס על מסך עם כפתורים בטכנולוגיית כפתור מרובה (Multi-כפתור), ומרבית הפעילויות והשליטה מבוצעות בעזרת הכפתורים.
נוסף על המסך קיימים כפתור כיבוי, וכפתור Home אשר מעביר את האייפוד אל המסך הראשי.
לאייפוד חיישן הטיה (ג'יירו) אשר מזהה הטיה של המכשיר בשני צירים, ומשנה את כיוון המסך בהתאם לזווית בה האייפוד נמצא.
לממשק התצוגה הראשית של האייפוד קוראים ספרינגבורד (Springboard) המאפשרת גלישה בין כל האפליקציות המותקנות על המכשיר.
לכל אפליקציה יש צלמית ולחיצה עליה תגרום להפעלת אפליקציה.
המקלדת של האייפוד תומכת במספר מגעים בו זמנית (Multi-Touch) ויישומים למכשיר יכולים להשתמש בעד חמש אצבעות בו זמנית על המסך על מנת לתפעל את היישומים.
הקלדת מלל מתבצעת על ידי לחיצה על האותיות המופיעות על גבי המסך כמקלדת וירטואלית.
דורתמונהמקוםשינויים שהוצגוחיבורתאריך ההפצה המקורידרישות מינימליותזמן סוללה (שעות)ראשון8, 16, 32 GBמעבד בעל 412 Mhz בעל 128 MB זיכרון RAM.
סוללה שהספיקה לכ-5 שעות וידאו וכ-22 שעות אודיו.
מידות: אורך-110 מילימטרים, רוחב-61.8 מילימטרים, עובי-8.5 מילימטרים, משקל-115 גרם.
עם דפדפן מובנה, תמיכה ב-YouTube, מסך נגיעה וגישה אלחוטית לחנות של אייטונס.USB(FireWire לטעינה בלבד)5 בספטמבר 2007מק: 10.4חלונות: XPשמע: 22וידאו: 5שני8, 16, 32 GBהמעבד שופר ל-620 Mhz הסוללה שופרה ל-6 שעות וידאו ו-36 שעות אודיו.
נוספה גם קישורית בלוטות', נוספו רמקולים מובנים וגם מקשי הגברה והנמכה לשליטה בווליום.
מגיע בגדלים של 8, 16, 32 ו-64, עקב פניות של הציבור ובדיקה מקיפה רוב הציבור העדיף את הנפחים של ה-8 ג'יגה ושל ה-32 ג'יגה לכן אפל ראו בכך להסיר את הדגם בנפח של ה-16 ג'יגה.
ישנה גם תוכנת ה-Nike+ וחנות התוכנות באופן מובנה.
נוסף שבב Bluetooth שלא פותח עד גרסת הקושחה לאייפון בגרסת 3.0.USB9 בספטמבר 2008מק: 10.4חלונות: XPשמע: 36וידאו: 6שלישי8,32,64 GBהמעבד שופר ל-833 Mhz זיכרון ה-RAM הוגדל ל-256 MB מגיע בגדלים 8, 32, 64 GB, בגדלים 32,64 GB ישנו שיפור של עד 50% במעבד.
מגיע עם גרסה 3.1.2 מובנה.USB9 בספטמבר 2009מק: 10.4חלונות: XPשמע: 36וידאו: 6רביעי8,32,64 GBהמעבד שופר לApple A4-1 Ghz של אפל, הסוללה שופרה ל-7 שעות וידאו ו-40 שעות מוזיקה.
מידות: אורך-110 מילימטרים, רוחב-58.9 מילימטרים, עובי-7.2 מילימטרים, משקל-101 גרם.
עוצמת ואיכות הרמקול שופרו בהרבה בכך שהרמקול הועבר לתחתית המכשיר.
רזולוציה: 960×640, מיקרופון מובנה, מצלמה אחורית 0.7 מגה-פיקסל ומצלמה קדמית VGA, מצלמה אחורית הכוללת יכולת להסריט באיכות HD, מצלמה קדמית המאפשרת שיחות וידאו על גבי רשת WIFI באמצעות אפליקצית ה-FaceTime.
מגיע בשישה צבעים - לבן, שחור, כחול, צהוב, ורוד ואדום, תומך בסירי, סוללה משופרת.
מגיע בנפח זיכרון של: 32GB,64GB,16GB.
בנוסף, הגודל של המסך ושל המכשיר שונה, אפל הוסיפה את אותו המכשיר בדגם 16GB אבל ללא מצלמה ועם כמה שינויים טכניים בפנים האייפוד טאץ'.USB12 בספטמבר 2012מק: 10.6.8חלונות: XPשמע: 40וידאו: 8שישי32,128,64,16 GBמצלמת 8 מגה פיקסל עם נורת פלאש, מעבד A8. מגיע בשישה צבעים - אפור חלל, זהב, כסף, כחול, ורוד ואדום.
הוצג נפח אחסון חדש בגודל 128GB.'''שביעי28 במאי 2019
מערכת ההפעלה של ה-iPod Touch (כמו גם האייפון) נקראת "iPhone OS" (או "iOS" בגרסה הרביעית של המכשיר).
אפל אישרה שמערכת הפעלה זו היא גרסה מיוחדת של מערכת ההפעלה Mac os X אשר מיועדת לריצה על ה-iPod.
ההבדל בין השתיים הוא בממשק המשתמש: האייפוד משתמש בשכבה הנקראת Cocoa Touch, בניגוד למערכת המקורית המשתמשת ב-Cocoa.
פרט לכך, מערכת ה-iPod, בדומה למק, מבוססת על אותם יישומים, פרויקטים וקובצי מקור.
תוכנת ה-iPhone OS כוללת בתוכה רכיב תוכנה שנקרא "Core Animation" הנמצא גם ב-Mac OS X 10.5, רכיב התוכנה האחראי על הרצת האנימציות של ממשק המשתמש באופן מהיר.
גרסה 3.1.3 היא הגרסה האחרונה התומכת באייפוד 1G.
ישנן תוספות שאינן פעילות במכשירי הדור השני, בהתאם להחלטה של אפל.
גרסה 4.2.1 היא הגרסה האחרונה התומכת באייפוד 2G והגרסה הראשונה שאפל שחררה גם לאייפד ביחד עם שאר המכשירים.
בגרסה 4.3.3 הכילה תיקוני באגים רבים וגם מאפיינים חדשים, כולל פונט חדש לרשימות.
גרסה 4.3.3 כללה תיקון לבאג שגרם לתוכנה להמשיך את שירותי המיקום גם כששירותים אלו מכובים.
גרסאות 4.3.4 ו-4.3.5 תיקנו חורי אבטחה בדפדפן ה-safari
גרסה 5.0 פיצלה את יישומי אייפוד למוזיקה ווידאו, הוסיפה שירותי ענן מתקדמים והסירה את הדרישה לחבר למחשב בכל סינכרון או הפעלה ראשונית של המכשיר.
יישום תזכורות נוסף ואפשרות לנהל הודעות טקסט בין כל המכשירים המריצים את מערכת ההפעלה iOS.
גרסה זו מביאה בסך הכל 200 שיפורים למערכת ההפעלה.
גרסה 5.1 הכילה תיקוני באגים.
גרסה 5.1.1 היא הגרסה האחרונה אשר תומכת באייפוד 3G.
גרסה 6.0 מגיעה עם למעלה מ-200 חידושים לעומת הגרסה הקודמת, מביאה את אפליקציית המפות החדשה ומסירה את אפליקציית יוטיוב בעקבות הפסקת הסכם השותפות בין אפל לגוגל.
גרסה 7.0 היא שונה ביותר ושנויה במחלוקת, הכוללת עיצוב שונה בתכלית עם שלל תכונות חדשות.
גרסה זו תומכת באייפוד טאץ' 5 בלבד.
המכשיר כולל מספר יישומי מערכת: לוח שנה, תמונות, צפייה במניות, שירות מפות, נתוני מזג אוויר, שעון, מחשבון, פתקים, הגדרות, Appstore, iTunes, דוא"ל ודפדפן ספארי.
ניתן לרכוש ולהתקין יישומים ומשחקים נוספים במכשיר דרך App Store.
כל מתכנת המתמצא במערכת יכול לפתח יישום המתאים לאייפוד, להעבירו לבחינה לאנשי אפל, ואם עבר את אישורם היישום עולה לאתר וכל משתמש יכול להוריד אותו על פי התנאים שסוכמו.
אפשרות זו הביאה לכך, שנכון לינואר 2011, עומדים מאות אלפי יישומים לרשות בעל האייפוד.
בין היישומים הפופולריים ניתן למנות סינכרון עם חשבונות דואר רשת ועם תוכנת ה-Outlook, השתלטות מרחוק על המחשב האישי של בעל האייפוד ויכולות (מוגבלות) של משיכת קבצים.
חלק מהבנקים פיתחו יישום שמאפשר ללקוחותיהם גישה לחשבון שלהם וביצוע פעולות בחשבון (כולל מסחר בניירות ערך בבורסה) באמצעות האייפוד.
קיימים יישומים חינמיים כמו סטנזה ו-iBooks המאפשרים קריאת ספרים אלקטרוניים על המכשיר ובכך הופכים אותו גם לקורא ספרים אלקטרוני.
הכתיבה של יישומים למכשיר נעשית באמצעות שפת התכנות Objective c ובסביבת הפיתוח Xcode, שבמערכות ההפעלה של מחשבי אפל.
אפל חוסמת כל דרך ליצור יישומים למכשיר באמצעות סביבות פיתוח שמתרגמות את הקוד לשפת התכנות Objective c.
מהלך זה חוסם ניסיונות של חברות לפתח כלי פיתוח חלופיים לאייפון כדוגמת Monotouch של חברת נובל, שנועד לאפשר למתכנתי דוט נט ליצור יישומים למכשיר, או Flash CS5 אייפון שנועד לפתח יישומים לאייפוד באמצעות פיתוח אדובי פלאש.
מכשירי אייפוד מיועדים על ידי אפל להסתנכרן ולהעביר נתונים דרך תוכנת iTunes בלבד.
באמצעותה ניתן להעביר לאייפוד יישומים, מוזיקה, סרטונים, רינגטונים ותמונות.
החל מגרסה 5.0 ניתן לסנכרן באמצעות Wi-Fi.
אפל טוענת כי פריצת המכשיר אינה חוקית ותביא לביטול האחריות עליו; אולם ספריית הקונגרס בארצות־הברית קבעה ביולי 2010 כי הליך הפריצה אינו מפרות זכויות היוצרים המכוסות ב"חוק המילניום הדיגיטלי" (DMCA).
אייפון 4s הוא טלפון חכם בעל מסך מגע של חברת אפל, הדור החמישי בסדרת האייפונים שלה שמהווה שדרוג של האייפון 4. מכשיר זה שומר על אותו עיצוב של הדור הקודם, אייפון 4, אך הוא מכיל שיפורי חומרה ועדכוני תוכנה.
שיפורים אלה כוללים את מערכת זיהוי הדיבור סירי, מצלמה משופרת באיכות 8 מגה פיקסל, יכולת צילום 1080p ומעבד A5 של אפל - כפול ליבה.
המכשיר הוכרז ב-4 באוקטובר 2011 באירוע מיוחד שאפל כינסה בקופרטינו שבקליפורניה, לאחר מכן החלה החברה בהזמנות מוקדמות למכשיר בשבע מדינות ראשונות: ארצות הברית, קנדה, אוסטרליה, בריטניה, צרפת, גרמניה, ויפן.
תאריך המשלוח הראשון היה ב-14 באוקטובר 2011. בנוסף iPhone 4s הושק ב-22 מדינות אירופיות נוספות, אמריקה ואסיה, כולל אירלנד, מקסיקו וסינגפור.
בחודש דצמבר הגיע המכשיר ל-70 מדינות נוספות והופץ באמצעות 100 מפעילות סלולריות, וגם בישראל על ידי פרטנר, סלקום ופלאפון.
בשבוע ההשקה התגלו מספר בעיות במכשירים הראשונים שיצאו מפס היצור: מסך מצהיב, סוללה חלשה ואף התגלו כמה בעיות בעוזרת הווירטואלית סירי.
קבלת הפנים לאייפון 4s הייתה מעורבת.
לקוחות רבים של אפל ציפו לקבל מכשיר פורץ דרך בשם אייפון 5 והתאכזבו מאוד מהשקת מכשיר משופר לאייפון 4, היו שכינו את ה-4s דור ביניים ואף טענו שהוא מבייש את אפל.
מאידך, לקוחות רבים אחרים התלהבו מהמכשיר ובמכירות המוקדמות של המכשיר, נרשמה כמות הזמנות שיא לעומת דורות האייפון הקודמים.
ישראל: סלקום, פרטנר, פלאפון, גולן טלקום, הוט מובייל
iPhone 4s שומר על עיצוב זהה לקודמו האייפון 4, אשר משלב מסגרת נירוסטה המשמשת כאנטנה חיצונית לקליטה טובה יותר, וצורה מרובעת, בניגוד לצורה המעוגלת של הדורות הקודמים.
בחלק האחורי של המכשיר יש ציפוי נירוסטה עם כפתורי ווליום מתכתיים.
מסך המכשיר נשאר בגודל 3.5 אינץ' כמו קודמיו ביחד עם כפתור בית בתחתית המכשיר.
ה-iPhone 4s מגיע בשני צבעים - שחור ולבן.
ב־iPhone 4s מעבד A5 של אפל, כפול ליבה 1GHZ ARM COTREX A9 (לעומת מעבד בעל ליבה אחת המכונה "A4" בiPhone 4), ומאיץ גרפי מדגם SGX543MP2. למכשיר זיכרון נדיף בנפח 512MB הזהה לקודמו.
הגודל המרבי לאחסון זמין עלה בiPhone 4s ל-64GB בנוסף לגדלים המוכרים מהדורות הקודמים -16GB ו-32GB.
למכשיר אין יכולת הרחבה לאחסון חיצוני.
מסך מגע Capacitive, בגודל 3.5 אינץ', ברזולוציה של 640x960 פיקסלים, בדחיסות פיקסלים 330 ppi, ובעומק צבע של 16 מיליון צבעים.
לiPhone 4s מצלמת תמונות בעלת 8 מגה פיקסל (3264X2448 פיקסלים).
למצלמה זו יכולת צילום וידאו 1080p ב-30fps עם איכות משודרגת (30% יותר בהירות, איזון טוב יותר ודיוק צבעים) בזכות עדשה נוספת, מסנן IR ומעבד אות תמונה (בזכות מעבד A5 כפול ליבה שבמכשיר).
ניתן להגיע למצלמה דרך מסך הנעילה, ולהשתמש בכפתורי הווליום כדי לצלם תמונות.
הגירוסקופ המובנה מסוגל לייצב את המצלמה בזמן הקלטת וידאו.
תכונות נוספות של המצלמה הן מאקרו (תקריב עבור תמונות), לכידה מהירה יותר של תמונה, כולל היכולת לקחת את התמונה הראשונה ב 1.1 שניות וחצי ואת התמונה הנוספת שנייה לאחר מכן.
בiPhone 4s נוספה אנטנה חיצונית נוספת, כך שהקליטה הסלולרית של המכשיר טובה יותר מזו של ה-iPhone 4. שיפורי האנטנה של המכשיר מאפשרים העברת מידע והורדת קבצים בצורה חכמה ומהירה יותר.
באופן תאורטי, מגיע קצב הורדת הנתונים של דגם 4s עד 14.4Mbps.
כמו כן, בiPhone 4s נוספה תמיכה משולבת בשתי רשתות במקביל - GSM ו-CDMA.
רמת הקרינה של המכשיר היא 0.99 W/kg.
מבחינת קישוריות המכשיר כולל WiFi, חיבור חוטי ב-USB, ו-Bluetooth 4.0 ו-GPS.
למכשיר דיבורית חיצונית (ספיקר) כמו שקיים בדגמים הקודמים.
לiPhone 4s סוללת ליתיום פולימר בקיבולת 1432mAh, האמורה להספיק ל-200 שעות המתנה, עד 8 שעות דיבור ב-3G, עד 9 שעות גלישה ב-Wi-Fi ועד 6 שעות לגלישה ב-3G.
זמן השימוש תלוי באחוזים הזמינים בסוללה, הניתנת לטעינה על ידי כוח של יציאת USB או מתאם חשמל.
סוללת המכשיר סגורה בתוך המכשיר ואינה נשלפת, ולכן לא ניתנת להסרה והחלפה אלא על ידי טכנאים מנוסים.
לצורך פתיחת המארז משתמש הטכנאי במברג מיוחד הנקרא מברג טורקס (Torx).
iPhone 4s הציג מערכת שליטה קולית חדשה בשם "Siri" המאפשרת למשתמש לתת פקודות קוליות למכשיר ה-iPhone, והוא יגיב להן ויבצע אותן במידת הצורך.
לדוגמה, ניתן לשאול את האייפון "what time is it?"(מה השעה?) והאייפון יגיב "it is 12:00 o'clock."(השעה שתים עשרה בדיוק).
פקודות אלה יכולות להשתנות במידה רבה ומאפשרות שליטה כמעט בכל הפונקציות שב-iPhone.
כדי להפעיל את ה"סירי", יש ללחוץ לחיצה ארוכה על כפתור עמוד הבית (הכפתור העגול), או על ידי הצמדת ה-iPhone לאוזן (ניתן להגדיר בהגדרות), ואז יש לדבר ולאחר המתנה של שנייה סירי תענה.
Siri תומכת ב-22 שפות, בהן עברית.
המכשיר כולל מספר יישומי מערכת: מסרונים, לוח שנה, תמונות, גישה ל-YouTube, צפייה במניות, שירות מפות, נתוני מזג אוויר, שעון, מחשבון, פתקים, הגדרות, Appstore ו-iTunes.
זאת בנוסף לארבעת היישומים המהותיים במכשיר - הטלפון, הדוא"ל, הדפדפן ספארי ויישום האייפוד.
פיתוח יישום יכול להיעשות בידי כל מתכנת המתמצא במערכת.
לאחר בחינת אנשי אפל, במידה ואושר הוא יועלה לחנות אפל, כך שכל משתמש יכול להוריד אותו על פי התנאים שסוכמו.
עבור כל הורדה מקבל המתכנת 70% ממחיר היישום, והיתרה הולכת לאפל.
אפשרות זו הביאה לכך, שנכון לינואר 2011, עומדים מאות אלפי יישומים איכותיים לרשות בעל ה-iPhone.
בין היישומים הפופולריים ניתן למנות סינכרון עם חשבונות דואר רשת ועם תוכנת ה-Outlook, השתלטות מרחוק על המחשב האישי של בעל ה-iPhone ויכולות (מוגבלות) של משיכת קבצים.
בחלק מהיישומים ניתנת גרסה פשוטה וחינמית (ולעיתים משולבת פרסומות), ורק עבור הגרסה המורחבת ונטולת הפרסומת יש לשלם.
חלק מהבנקים פיתחו יישום שמאפשר ללקוחותיהם גישה לחשבון שלהם וביצוע פעולות בחשבון (כולל מסחר בניירות ערך בבורסה) באמצעות ה-iPhone.
קיימות אפליקציות חינמיות כמו סטנזה ו-iBooks המאפשרות קריאת ספרים אלקטרוניים על המכשיר ובכך הופכות אותו גם לקורא ספרים אלקטרוני.
iPhone 4s הוכרז עם מערכת ההפעלה iOS 5, אשר לטענתה של אפל מכילה למעלה מ-200 תכונות חדשות ביחס לגרסה הקודמת.
בין היתר גרסה זו פיצלה את אפליקציית האייפוד למוזיקה ווידאו, הוסיפה שירותי ענן מתקדמים והסירה את הדרישה לחבר את ה-iPhone 4s למחשב בכל סינכרון או הפעלה ראשונית של המכשיר.
אפליקציית תזכורות נוספה ואפשרות לנהל הודעות טקסט בין כל המכשירים המריצים את מערכת ההפעלה iOS.
בiPhone 4s, מעבד ה-A5 של אפל ו-iOS 5 עובדים ביחד כדי לאפשר שיפורים חדשים עבור המכשיר, כמו עיבוד נתונים טוב יותר עבור המצלמה, גלישה מהירה יותר בדפדפן ה-Safari, המערכת הקולית Siri ותקשורת סלולרית טובה יותר.
ה-Bumper הוא כיסוי מגומי ופלסטיק המקיף את הקצה של ה-iPhone 4s.
החלק הפנימי של הכיסוי עשוי מגומי סינתטי והחלק החיצוני עשוי מפלסטיק.
כיסוי ה-Bumper מספק הגנה על קצוות המכשיר, ובמידה פחותה יותר, על המסך.
הכיסוי אינו מכסה את החלק הקדמי או האחורי של הטלפון, למרות שהוא מעלה את המכשיר מעט למעלה כדי לספק הגנה על חלקים אלה.
מאחר שהעיצוב של ה-iPhone 4s זהה לעיצובו של ה-iPhone 4, אפל מוכרת גם לiPhone 4 כיסוי זה, בשישה צבעים: שחור, כחול, ירוק, כתום, ורוד ולבן.
אייפון 4 הוא טלפון חכם בעל מסך מגע של חברת אפל והדור הרביעי בסדרת האייפונים שלה.
המכשיר הוכרז ב-7 ביוני 2010 בכנס ה-WWDC של חברת אפל שנערך בסן פרנסיסקו והוצע למכירה בחנויות ב-24 ביוני 2010 בארצות הברית, בריטניה, צרפת, גרמניה ויפן.
ההבדל הבולט ביותר בין האייפון 4 לקודמיו הוא העיצוב החדש שלו, אשר משלב מסגרת נירוסטה, המשמשת כאנטנה חיצונית לקליטה טובה יותר, וצורה מרובעת, בניגוד לצורה המעוגלת של קודמיו.
לאייפון 4 מעבד A4 של אפל וזיכרון נדיף בנפח 512MB, כפול מקודמו, אייפון 3GS.
מסך המכשיר בגודל 3.5 אינץ', עם תאורת LED אחורית.
רזולוציית המסך היא 960X640 פיקסלים, המכונה גם "תצוגה רשתית", וזוהי הצפיפות הגבוהה ביותר שהייתה עד אז במכשיר סלולרי.
כמו כן קיים הבדל נוסף והוא מצלמה של 5 מגה פיקסל עם מבזק LED (בשונה מן הדורות הקודמים).
לפני השקתו הרשמית של האייפון 4, הודלפו לתקשורת שני אבות טיפוס של המכשיר, בניגוד לנוהל של אפל לשמירה על תהליך פיתוח חשאי.
עד להופעת אבות הטיפוס, היו שמועות רבות בנוגע למפרטו החדש של המכשיר, שאומתו כנכונות.
ב-19 באפריל 2010, דיווח אתר Gizmodo על אב טיפוס של אייפון חדש אותו רכשו עבור 5000$.
אב הטיפוס אבד לעובד אפל בבר ברדווד סיטי, קליפורניה.
זמן קצר לאחר פרסומו של אתר Gizmodo על אב טיפוס שרכש, אפל ביקשה את הטלפון חזרה, ו-Gizmodo החליט לשתף פעולה והחזיר לאפל את המכשיר.
האייפון 4 הוכרז ב-7 ביוני 2010, והיה זמין לרכישה מוקדמת ב-15 ביוני בארצות הברית, בריטניה, צרפת, גרמניה ויפן.
עקב הביקוש הגדול, חלק מחנויות אפל השהו את תהליך המכירה.
במכירה המוקדמת נרשמה כמות מכירה גדולה יחסית לדורות הקודמים, כ-600,000 הזמנות ב-24 השעות הראשונות של המכירה.
הגרסה הבאה אחרי האייפון 4, גרסת אייפון 4S רשמה כמות מכירות גבוהה יותר - כמיליון וחצי מכשירים בשלושת ימי המכירה הראשונים.
מכירה רשמית של המכשיר החלה ב-24 ביוני 2010 באותן מדינות.
האייפון 4 הושק בתוניסיה על ידי חברת אורנג' המקומית, בקוריאה הדרומית הושק על ידי חברת KT ב-10 בספטמבר.
בישראל, הושק על ידי פרטנר תקשורת, סלקום ופלאפון ב-24 בספטמבר, בתאילנד ב-23 בספטמבר על ידי DTAC AIS המקומית, במלזיה ב-26 בספטמבר, בדרום אפריקה ב-22 בספטמבר על ידי Vodacom ו-MTN המקומיות, ובווייטנאם ב -30 בספטמבר על ידי Vinaphone ו-Viettel המקומיות.
ב-11 בינואר 2011 הודיעה חברת Verizon האמריקאית במהלך אירוע מדיה כי הגיעה להסכם עם אפל ותתחיל למכור את האייפון 4 ברשת
CDMA בארצות הברית, לאחר שהסתיים הסכם בלעדיות של אפל עם חברת AT&T.
אייפון 4 ברשת CDMA החל להימכר ב-10 בפברואר 2011. האייפון שהושק ב-Verizon הגיע עם תכונת "נקודה חמה אישית" תכונה המאפשרת למשתמש להשתמש באייפון כמו נקודה חמה אלחוטית, עם עד 5 מכשירים לחיבור בבת אחת, שלאחר מכן הגיעה גם לאייפון ברשת GSM.
במהלך החשיפה הרשמית של האייפון 4S ב-4 באוקטובר 2011 הוכרז כי חברת Sprint האמריקאית תתחיל גם למכור את האייפון CDMA 4 ואייפון 4S בארצות הברית.
ב-6 בפברואר 2014 פורסם כי אפל מתכננת להחזיר את מכשיר האייפון 4 לפסי הייצור, ולהשיק אותו מחדש במספר מדינות.
המסך של האייפון 4 מיוצר על ידי LG תחת חוזה בלעדיות עם אפל.
הוא כולל תאורת LED אחורית, מסך מגע קיבולי עם צפיפות פיקסלים של 326 פיקסלים לאינץ'' (ppi) על 3.5 אינץ (8.9 ס"מ), 960 × 640 לתצוגה.
למסך יש יחס ניגודיות של 800:1. עד שנת 2012 המסך היה עם הרזולוציה הטובה ביותר שקיימת בטלפון סלולרי.
לאייפון 4 מצלמה קדמית ברזולוציית VGA באיכות 0.3 מגה פיקסל, ומצלמה אחורית ברזולוציית HD באיכות 5 מגה פיקסל עם מבזק LED.
המצלמה האחורית מסוגלת להקליט וידאו HD ב-720p.
האייפון 4 הציג חיישן גירוסקופי המאתר שלושה צירי תאוצה זוויתיים סביב שלושה צירים, מה שמאפשר חישוב מדויק של תנועת האייפון.
הגירוסקופ משלים את מד התאוצה, חיישן שקיים מאז האייפון המקורי, אשר מזהה האצה של המכשיר, לחיצות, או רטט לאורך אחד משלושה צירים (X, Y ו-Z).
הנתונים המשולבים של התאוצה לבין הגירוסקופ מספקים מידע מפורט ומדויק על התנועה של המכשיר סביב ציר המרחב.
האייפון 4 מופעל על ידי שבב A4 של אפל עם קצב שעון של 1GHz וכמו כל דגמי האייפון הקודמים, מיוצר על ידי סמסונג.
בנפח 512MB, פי 2 מהדור הקודם.
האייפון 4 משתמש בכרטיס Micro-SIM הקטן יותר מכרטיס רגיל של טלפון סלולרי.
ברשת ה-CDMA, לעומת זאת, הטלפון מתחבר לרשת באמצעות ESN.
כל הדגמים הקודמים השתמשו בכרטיסי SIM רגילים.
כמו בדגמים הקודמים, נפח האחסון במכשיר נשאר 16GB או 32GB.
רק באייפון 4S, שהוא שדרוג לאייפון 4, הוגדל גם ל-64GB.
סטיב ג'ובס טען דאז כי האייפון 4 הוא "הטלפון החכם הדק ביותר על פני כדור הארץ".
האייפון 4 הציג עיצוב חדש לאחר שלושת הדורות הקודמים שהיו עם עיצוב זהה.
מסביב לקצה של המכשיר מסגרת נירוסטה כולל כפתורי ווליום עם צורה חדשה בציפוי נירוסטה, ושלוש אנטנות חיצוניות עם שני חריצים בגרסת ה-GSM של הטלפון, אחד בפינה השמאלית התחתונה, ואחד בחלק העליון אשר מחלקים את ביצועי האנטנה לשניים:
החלק השמאלי של האנטנה משמש ל-Bluetooth, Wi-Fi, ו-GPS והחלק התחתון משמש כאנטנה עבור קישוריות GSM ו-UMTS.
זאת בנוסף לארבעת היישומים המהותיים במכשיר - הטלפון, הדוא"ל, הדפדפן ספארי ויישום ה-iPod.
ניתן לרכוש ולהתקין יישומים ומשחקים נוספים במכשיר דרך AppStore .
כל מתכנת המתמצא במערכת יכול לפתח יישום המתאים לאייפון, להעבירו לבחינה לאנשי אפל, ואם עבר את אישורם היישום עולה לאתר וכל משתמש יכול להוריד אותו על פי התנאים שסוכמו.
קיימות אפליקציות חינמיות כמו סטנזה ו-iBooks המאפשרות קריאת ספרים אלקטרוניים על המכשיר ובכך הופכות אותו גם לקורא אלקטרוני.
מהלך זה חוסם ניסיונות של חברות לפתח כלי פיתוח חלופיים לאייפון כדוגמת monotouch של חברת נובל, שנועד לאפשר למתכנתי דוט נט ליצור אפליקציות למכשיר, או Flash CS5 iPhone שנועד לפתח אפליקציות לאייפון באמצעות פיתוח אדובי פלאש.[4]
אייפון 4S הציג מערכת קולית חדשה בשם "Siri" המאפשרת למשתמש לתת פקודות קוליות למכשיר האייפון, והוא יגיב להן ויבצע אותן במידת הצורך.
לדוגמה, ניתן לשאול את האייפון "what time is it?"(מה השעה?) והאייפון יגיב "it is 2:00 o'clock."(השעה שתיים בדיוק).
פקודות אלה יכולות להשתנות במידה רבה ומאפשרות שליטה כמעט בכל הפונקציות שבאייפון.
העובדה שהמערכת זמינה רק באייפון 4S, הובילה האקרים לפרסם דרך חוקית להתקין את Siri גם באייפון 4, זאת על ידי שרת אישי שיכין המשתמש דרך מכשיר 4S, וכך יוכל לאפשר גם לאייפון 4 להתחבר לשרתי אפל.
אייפון 4 הוכרז עם מערכת ההפעלה iOS 4. בין היתר גרסה זו הוסיפה לאייפון 4 ריבוי משימות, תמונות רקע ותוכנת שיחות וידאו FaceTime.
ה-Bumper הוא כיסוי מגומי ופלסטיק המקיף את הקצה של האייפון 4 ונועד לפתור את הבעיות הקליטה הנובעות מכך שהאנטנה נמצאת מחוץ למכשיר.
הכיסוי אינו מכסה את החלק הקדמי או האחורי של הטלפון, אף על פי שהוא מעלה את המכשיר מעט למעלה כדי לספק הגנה על חלקים אלה.
אפל מוכרת לאייפון 4 כיסוי זה בשישה צבעים: שחור, כחול, ירוק, כתום, ורוד ולבן, ואילו בארצות הברית הוא חולק בחינם על מנת לפתור את בעיות הקליטה.
iPod Nano אייפוד נאנו 7 - הדור השביעי בסדרת האייפודים של אפל מפתח אפלסוגנגן מוזיקהתאריך הפצה הדור הראשון: ספטמבר 2005
הדור השביעי: ספטמבר 2012נפח אחסון16GB ,8GBמסך 2.5 אינץ',מסך TFT-LCD באיכות 240×240 פיקסלים
אייפוד נאנו הוא נגן מדיה דיגיטלי שנוצר ועוצב על ידי אפל.
האייפוד נאנו מבוסס על זיכרון פלאש ויצאו עד כה 7 דורות שונים למכשיר.
הדור הנוכחי בעל יכולת "מולטי- טאץ'" וצורתו מלבן.
האייפוד נאנו הוצג לראשונה בספטמבר 2005. האייפוד נאנו משלב את האפשרויות של האייפוד קלאסיק ושל האיפוד מיני.
החלפתו של המיני הפתיעה את העיתונות ואתרי המעריצים של אפל באינטרנט לגמרי, על אף שהיו לפני כן שמועות על אייפוד חדש מבוסס על זיכרון פלאש.
לאחר מכן הוכרזו דורות עם תמיכה במולטי טאץ', סוללה משופרת ומסך 2.5 אינץ'
דורתמונהמקוםשינויים שהוצגוחיבורזמן ההפצה המקורידרישות מינימליותזמן סוללה (שעות)ראשון1, 2, 4 GBגובהו 9 ס"מ ומשקלו 42 גרם.
בצבעים שחור ולבן עם מסך צבעוני להצגת תמונות.
מחליף את האייפוד מיני.USB(FireWire לטעינה בלבד)ספטמבר 2005מק: 10.3.4 אייטונס: 5שמע: 14 תמונות: 4שני2, 4, 8 GBזמן הסוללה שופר, זמין ב-6 צבעים שונים, כיסוי אלומיניום.USB(FireWire להטענה בלבד)ספטמבר 2006מק: 10.3.9 חלונות: 2000 אייטונס: 7 שלישי4, 8 GBמסך 2 אינץ'.
נוספה יכולת הקלטה ורמקול חיצוניUSB (FireWire להטענה בלבד)ספטמבר 2009מק: 10.4.11 חלונות: XP אייטונס: 9שמע: 24 וידאו: 5שישי8,16 GBעיצוב שונה, הוסר גלגל הכפתורים.
הגיע בגרסת 1.1 שבשנת 2011 התעדכנה ונוספה האפשרות Nike+iPod.
זמין ב-7 צבעים שונים עם קליפס לאחיזה בבגד.
נוספה האפשרות לענוד אותו כשעון.USB (FireWire להטענה בלבד)ספטמבר 2010מק: 10.5.8 חלונות: XP אייטונס: 10שמע: 24שביעי8,16 GBמסך בגודל 2.5 אינץ'.
מגיע בשישה צבעים - לבן, אפור, כחול, אדום, זהב וורוד.
נוספה אפשרות בלוטות' וניתן להוסיף רצועה ולחבר אותה.12 בספטמבר 2012מק: 10.6.8 חלונות: XP אייטונס: 10.7שמע: 30 וידאו: 3.5
אייפון 3GS הוא טלפון חכם בעל מסך מגע שנוצר על ידי חברת אפל והדור השלישי בסדרת האייפונים שלה.
ההכרזה על המכשיר נעשתה ב-8 ביוני 2009 במהלך כנס ה-WWDC של שנת 2009 של החברה בסן פרנסיסקו.
המכשיר תומך במערכת ההפעלה IOS מגרסה 3.0 ומעלה.
הדור הקודם של מכשירי האייפון היה אייפון 3G, כאשר בדור הזה נוספה האות S, שמסמלת את המהירות המשופרת של המכשיר.
בין השינויים במכשיר שופרה המהירות, המצלמה ועוצמת הסוללה, נוספו מצפן, רמקול פנימי ושליטה קולית.
אייפון 4 ירש את מקומו כמכשיר דגל ב-2010.
ייצורו של ה-3GS נמשך עד להכרזת אייפון 5 בספטמבר 2012.
מעבד בדגם S5PC100 תוצרת חברת סמסונג, בעל יכולת לפעול בקצב שעון של 833MHz, אך מופעל בתת-המהרה לקצב של 600MHz.
iPod Classic אייפוד קלאסיק 6 - הדור האחרון בסדרת האייפודים של אפל מפתח אפלסוגנגן מדיהתאריך הפצה הדור הראשון: 23 באוקטובר 2001
הדור החמישי: 12 באוקטובר 2005
הדור השישי: 5 בספטמבר 2007נפח אחסון5-160GBמסך 2.5 אינץ',מסך LCD באיכות 320x240 פיקסליםסוללהסוללת ליתיום
iPod Classic (אייפוד קלאסיק) הוא נגן מדיה דיגיטלי שנוצר ועוצב על ידי אפל.
האייפוד קלאסיק הוא המודל הראשון של מכשירי האייפוד והוא הוצג לראשונה בשנת 2001. נכון ל-2008 יצאו למכשיר האייפוד קלאסיק 6 דורות.
דורתמונהנפח אחסוןשינויים שהוצגוחיבורזמן ההפצה המקורידרישות מינימליותזמן סוללה(שעות)ראשון5, 10 GBמודל ראשון, עם גלגל הזזה מכני.
אופשר השימוש בווינדווס.FireWire17 ביולי 2002מק: 10.1חלונות: 2000שמע: 10שלישי10, 15, 20, 30, 40 GBתכנון מחדש שכלל גלגל רגיש כולו למגע, חיבור ל"דוק" ומארז דק יותר.
דק יותר, ממשק חדש, ציפוי חדש.
האייפוד קלאסיק מבוסס על דיסק קשיח, ומגיע בגודלי דיסק של 80, 120 או 160 ג'יגה בייט.
גודל המסך בדגם הקלאסיק הוא 2.5 אינץ' - גודל הנחשב לגדול במיוחד בשוק נגני המדיה.
במהלך כנס של אפל בספטמבר 2007, סטיב ג'ובס, מנכ"ל אפל לשעבר הציג את הדור השישי של האייפוד, שהוצג מעתה בשם "קלאסיק".
בדור השישי הוצג גם ממשק חדש לגמרי, שכלל יותר גרפיקה ואת האפשרות "Cover Flow", המאפשרת ניווט בין אלבומי המוזיקה על ידי הצגת תמונות האלבומים בזה אחר זה.
באירוע "Let's Rock" של אפל בספטמבר 2008, גרסת ה-80 ג'יגה הוחלפה על ידי גרסת 120 ג'יגה, וגרסת ה-160 ג'יגה הוצאה מהקו.
הגרסה האחרונה של האייפוד קלאסיק מגיעה עם דיסק קשיח בגודל 160 גיגה ותומכת ב-Genius Mixes.
ב-9 בספטמבר 2014 במקביל להכרזה על הדור השמיני של האייפון "אייפון 6" ושעון אפל הופסקה מכירת אייפוד קלאסיק.
ארבעת דורות האייפוד שאפל מפתח אפלסוגנגן מוזיקהתאריך הפצה הדור הראשון: ינואר 2005
הדור הרביעי: ספטמבר 2010נפח אחסון512MB-4GBסוללהסוללת ליתיום
iPod Shuffle (אייפוד שאפל) הוא נגן מוזיקה שנוצר ועוצב על ידי אפל.
האייפוד שאפל הוא מודל האייפוד הקטן ביותר של חברת אפל והראשון המבוסס על זיכרון פלאש.
הדור הראשון של האייפוד שאפל הוצג לראשונה בכנס MacWorld ב-11 בינואר 2005. דגמי הדור הרביעי והאחרון הוכרזו ב-1 בספטמבר 2011. התמיכה באייפוד שאפל הופסקה על ידי חברת אפל ב-27 ביולי 2017.
דורתמונהנפח אחסוןצבעיםחיבורתאריך הפצהמערכת הפעלה הדרושה לצורך סנכרוןזמן סוללה (שעות)ראשון 512 MBלבןUSB 2.0(ללא צורך בכבל)11 בינואר 2005Mac: 10.2.8Windows: 2000שמע: 12 1 GBדגם חדש ברמת הכניסה.
משתמש בזיכרון פלאש ולא כולל מסך.
הדגמים בצבעים כסף, כחול, ירוק, כתום ורוד הופסקו ב-12 בספטמבר 2012. אפל החליפה אותם עם דגמים חדשים בצבעים כסף, סגול, סגול, ורוד, צהוב, ירוק וכחול, כולם עם גימור מט, במקום גימור מבריק, על מנת להיות תואם לדור החמישי של האייפוד טאץ' והדור השביעי של האייפוד נאנו.
אפשרות חדשה לבחירת צבע "אפור חלל" החליפה את צבע ה-Slate נכון ל-10 בספטמבר 2013, על מנת שיהיה תואם לאייפון 5S.
הדור הרביעי של האייפוד שאפל הופסק ב-27 ביולי 2017.
האייפון (מוכר גם כאייפון 2G וכהאייפון המקורי) הוא טלפון חכם שיוצר ושווק על ידי חברת אפל, הראשון בסדרת "אייפון".
לאחר חודשים של שמועות וספוקולציות המכשיר הוצג ב-9 בינואר 2007, והחל להימכר בארצות הברית ב-29 ביוני 2007. בולטות במכשיר קישוריות ה-GSM לרשת הסלולר, וה-GPRS וה-EDGE להעברת נתונים, אחסון פנימי בנפחי אחסון של 4, 8 ו-16 ג'יגה-בית עם זיכרון נדיף של 128 מגה-בית ומצלמה באיכות של 2 מגה-פיקסל.
גרסת הקושחה הרשמית האחרונה שהתקבלה במכשיר הייתה iOS 3.1.3. שלאחריה לא הופצו עדכונים נוספים.
לאחר שיווק מכשיר זה, המכשיר הבא בסדרת אייפון היה אייפון 3G.
מנכ"ל חברת אפל דאז סטיב ג'ובס הגה רעיון להשתמש במסך מגע "Multi-Touch" לאינטראקציה עם מחשב באופן שבו המשתמש יוכל להקליד ישירות על גבי המסך, ולמעשה המקלדת והעכבר הפיזי יוסרו, כמו מחשב לוח.
ג'ובס גייס קבוצה של מהנדסים כדי לחקור את הרעיון כפרויקט צדדי.
כאשר ג'ובס סקר את אב הטיפוס וממשק המשתמש שלו, הוא הגה רעיון שני של יישום הרעיון על טלפון נייד.
הרעיון נקרא "הפרויקט הסגול 2", והחל בשנת 2005. אפל יצרה מכשיר בשיתוף פעולה חשאי וחסר תקדים עם חברת AT&T, לשעבר "Cingular Wireless".
עלות הפיתוח של שיתוף הפעולה הייתה מוערכת בכ-150 מיליון דולרים על פני תקופה של 30 חודשים.
אפל דחתה את הגישה "עיצוב על ידי הוועדה" שהניבה מוטורולה, ואת שיתוף הפעולה הלא מוצלח עם מוטורולה.
במקום זאת, Cingular Wireless נתן לאפל את החופש לפתח את החומרה והתוכנה של האייפון.
האייפון המקורי הוצג על ידי סטיב ג'ובס ב-9 בינואר 2007 בנאום מרכזי בכנס "Macworld Expo" במוסקונה ווסט בסן פרנסיסקו, קליפורניה.
בנאומו, אמר ג'ובס, "אני כבר מצפה לזה במשך שנתיים וחצי", וכי "כיום, אפל הולכת להמציא מחדש את הטלפון".
ג'ובס הציג את האייפון כשילוב של שלושה מכשירים: "האייפוד עם מסך המגע הגדול", "טלפון סלולרי מהפכני", ו-"תקשורת אינטרנטית פורצת דרך".
האייפון שוחרר ב-29 ביוני 2007 בארצות הברית.
באותו היום, אלפי אנשים המתינו מחוץ לחנויות אפל ו-AT&T לפני השקתו של המכשיר, וחנויות רבות דיווחו על מחסור במלאי המכשיר שנגמר בתוך שעה.
כדי למנוע את הפריצות שקרו בהשקת פלייסטיישן 3, שוטרים שלא בתפקיד נשכרו כדי לשמור על החנויות במשך כל שעות היממה.
מאוחר יותר נמכר המכשיר בבריטניה, צרפת וגרמניה בנובמבר 2007, ואירלנד ואוסטריה באביב של שנת 2008. שישה מתוך עשרה אמריקאים שהשתתפו בסקר אמרו שהם ידעו כיצד ייראה האייפון לפני השקתו.
אפל מכרה את המכשיר האייפון המיליון 5 ימים לאחר השקת ה-iPod Touch, כלומר 74 ימים לאחר השקתו הרשמית.
דגם ה-16GB יצא ב-5 בפברואר 2008. אפל הוציאה ערכת פיתוח תוכנה ב-6 במרץ 2008, המאפשרת למפתחים ליצור יישומים שיהיו זמינים החל בגרסת מערכת ההפעלה iOS 2.0, שדרוג חינמי למשתמשי אייפון.
ב-9 ביוני, אפל הודיעה כי משלוחי האייפון 3G, יחלו ב-11 ביולי.
מכירת האייפון המקורי הופסקה באותו הזמן; סך היקף המכירות הגיעו ל-6,124,000 יחידות.
עיצובו של האייפון המקורי כלל מסך מגע עשוי זכוכית- "Multi-Touch" בגודל של 3.5 אינץ' (89 מ"מ).
האייפון המקורי כלל חמישה כפתורים פיזיים שלמעט כפתור הבית, נשארו לאורך כל הדורות של האייפון: כפתור הכיבוי/הדלקה, כפתור הבית, כפתורי הווליום וכפתור השקט/רעש.
המכשיר כלל מסגרת מתכת מצופית כרום.
הגב היה עשוי מאלומיניום עם בסיס תחתון עשוי פלסטיק שחור.
הפלסטיק היה דרוש כי היו גושי מתכת סלולרית ואותות Wi-Fi.
המצלמה הייתה ממוקמת בפינה השמאלית העליונה של החלק האחורי של האייפון.
שקע האוזניות היה נמצא במעטפת מצד שני לכפתור הכיבוי/הדלקה, עד ל-אייפון 4S.
ב-אייפון 5 שקע האוזניות נמצא בחלק התחתון של המכשיר.
במהלך שחרורו, האייפון שווק כהרצה ל-OS X.
שמה של מערכת ההפעלה של האייפון הוא iPhone OS (בקיצור-iOS), המערכת נהייתה למערכת ההפעלה הרשמית של האייפון עם שחרורו של האייפון SDK.
עד כה, אפל פרסמה 11 גרסות תוכנה עיקריות עבור האייפון, כולל הראשונה עם האייפון המקורי ושלוש גרסאות עיקריות (iPhone OS 1,2,3) עבור האייפון המקורי, אך עדכוני תוכנה למכשיר האייפון המקורי, אייפון 3G, אייפון 3GS, אייפון 4 ואייפון 4S הופסקו.
הגרסה המקורית של מערכת ההפעלה כללה תא קולי, מחוות רבות מגע, דוא"ל HTML, דפדפן האינטרנט ספארי, הודעות טקסט משורשרות, ו-YouTube.
עם זאת, תכונות רבות כמו הודעות מולטימדיה, אפליקציות, והעתק והדבק לא נתמכו.
תכונות חסרות אלו הוצעו בפריצת המכשיר.
עדכוני תוכנה רשמיים הוסיפו לאט את התכונות האלה.
iPhone OS 2.0: פורסמה ב-11 ביולי 2008, הציגה יישומי צד שלישי, App Store, תמיכת חליפין, דוא"ל ושיפורים אחרים.
iPhone OS 3.0: פורסמה ב-17 ביוני 2009, הציגה העתק והדבק, חיפוש עבור מסך הבית ותכני המכשיר, ותכונות חדשות ב-YouTube.
לא כל התכונות של iPhone OS 3.0 נתמכו באייפון המקורי.
שלא כמו האייפון 3G, האייפון המקורי לא קיבל עדכון ל-iOS 4. העדכון האחרון של מערכת ההפעלה שקיבל היה iOS 3.1.3.
הניו יורק טיימס וה-Wall Street Journal פרסמו ביקורות חיוביות, אבל זהירות, על האייפון.
הביקורת העיקרית שלהם הייתה על המהירות האיטית של רשת ה-EDGE של חברת AT&T, וחוסר היכולת של הטלפון להתחבר לשירותי דור 3. בעל הטור Wall Street Journal, וולט מוסברג, הגיע למסקנה כי "למרות פגמים מסוימים במכשיר, האייפון הוא עדיין מאוזן, מחשב כף יד יפה ופריצת דרך".
מגזין טיים טען שהאייפון הוא ההמצאה הטובה ביותר בשנת 2007.
אייפון 5 הוא טלפון חכם בעל מסך מגע של חברת אפל, והדור השישי בסדרת האייפונים שלה.
המכשיר הציג עיצוב מעודכן עם ציפוי אלומיניום בחלקו האחורי, מסך בגודל 4 אינץ', עובי של 7.6 מילימטר ומשקל מופחת של 112 גרם.
כמו כן, השתנה מיקום פתח האוזניות, וגודל שקע המטען הוקטן לחיבור 8 פינים המכונה Lightning (ברק).
המכשיר מכיל שיפורי חומרה ועדכוני תוכנה לעומת הדור הקודם.
שיפורים אלה כוללים מעבד A6 של אפל, זיכרון נדיף (RAM) של 1GB, מצלמה קדמית משופרת, רזולוציית מסך גבוהה יותר ותמיכה ברשתות הדור הרביעי LTE.
ב-10 בספטמבר 2013 השיקה חברת אפל שני דגמים חדשים לסדרת האייפונים שלה.
המכשיר הראשון הוא האייפון 5C, אשר "מחליף" את האייפון 5 בשוק (האייפון 5 לא נמכר יותר, במקומו האייפון 5C ימכר), כיוון שהמפרט והתוכנה שלו הם כמפרט והתוכנה של האייפון 5. (האייפון 5 ימכר רק בסין).
עיצוב המכשיר שונה וכעת גב המכשיר מפלסטיק וזמין בחמישה צבעים - לבן, כחול, ירוק, אדום-ורוד וצהוב.
המכשיר השני הוא האייפון 5s, אשר ממשיך את סדרת האייפונים.
הדגם שומר על עיצובו של האייפון 5 אולם מגיע בשני צבעים חדשים: זהב וגרפיט (אפל מכנה את הגרפיט - Space Gray).
במכשיר החדש מספר פיצ'רים, הבולטים שביניהם הוא סורק טביעות האצבע החדש, והפלאש הכפול במצלמה.
המכשיר הוכרז ב-12 בספטמבר 2012 במסיבת עיתונאים של אפל.
המכירות המוקדמות של המכשיר החלו ב-14 בספטמבר באתר האינטרנט של החברה.
תאריך המשלוח הראשון הוא 21 בספטמבר 2012 בארצות הברית, קנדה, רוסיה, צרפת, גרמניה, אוסטרליה, יפן, הונג קונג וסינגפור.
אייפון 5 הושק ב-28 בספטמבר באירופה, ועד דצמבר הגיע ל-100 מדינות.
האייפון 5 הושק בישראל בחברות הסלולר סלקום, אורנג', פלאפון והוט מובייל באופן רשמי ב-14 בדצמבר 2012.
מעבד A6 של אפל כפול ליבה המהיר וחזק פי שניים ממעבד A5 של הדור הקודם.
ה-A6 הוא מערכת-על-שבב המבוססת על מעבד מסוג ARM CorteX-A15 כפול ליבה במהירות שעון של 1.3Ghz.
צילום פנורמי 8 מגה פיקסל
יכולת צילום תמונה במקביל לצילום וידאו
רכיב WiFi חדש, המגיע למהירות הורדה של עד 150Mbps
מסך בגודל 4 אינץ' ברזולוציית רטינה (640×1136) בצפיפות פיקסלים 326 ppi
מצלמה קדמית עם חיישן ברזולוציית 1.2 מגה פיקסל ויכולת צילום HD ב-720p
דק וקל ב-20% מהאייפון 4S
שיחות וגלישה על גבי רשת ה-3G ו-LTE - עד 8 שעות
גלישה על גבי רשת הWiFi וצפייה בווידאו וסרטים - עד 10 שעות
האזנה למוזיקה - עד 40 שעות
מצב המתנה - עד 225 שעות
שיחות FaceTime גם על הרשת הסלולרית ולא רק על רשת ה-WiFi
שלושה מיקרופונים (מקדימה למעלה, מלמטה ומאחורה) לעומת גרסאות קודמות שכללו מיקרופון אחד בלבד
שקע האזניות עבר לתחתית המכשיר
גב אלומיניום עם פס זכוכית למעלה ולמטה
המצלמה הקדמית זזה מהצד השמאלי של המיקרופון למעל המיקרופון
חיבור ההטענה הוקטן לחיבור הברק בגודל 8 פינים (במקום חיבור 30 פינים הקודם)
אוזניות חדשות, שעל פי טענת אפל, איכותם של האזניות כאיכותם של אזניות ב-200$ והן מתאימות באופן מושלם ל"כל אוזן בעולם".
עוד טוענת אפל שהיא פיתחה את האוזניות במשך שלוש שנים.
אייפון 5 הוצג בעיצוב מעודכן שמשלב ציפוי אלומיניום.
מסך המכשיר גדל ל-4 אינץ' ויחס המסך ל-16:9, דבר אשר הוסיף למסך הבית שורה חמישית, בשונה מארבע השורות שהוצגו בכל המכשירים הקודמים.
פתח האוזניות של המכשיר עבר מחלקו העליון אל חלקו התחתון ליד פתחי הרמקולים והמטען.
לאייפון יש 3 מיקרופונים בשונה ממיקרופון אחד בקודמיו, רמקול משופר עם איכות שמיעה טובה יותר וחיבור הטעינה הוקטן מ-30 פינים ל-8 פינים.
האייפון משלב בעיצובו את אותם הכפתורים כמו בדורות הקודמים: כפתור ההדלקה/הכיבוי, כפתורי עוצמת השמע, כפתור ההשתקה ולחצן הבית.
מסך האייפון התארך בכ-9 מ"מ, עוביו הוצר ל-7.6 מ"מ ומשקלו פחת ל-112 גרם.
באייפון 5 מעבד A6 של אפל כפול ליבה ושלוש ליבות גרפיות במהירות 1.3 GHz כולל אריכקטורת ARM CORTEX-A15. ביצועי המעבד מהירים כפליים ממעבד A5 שבאייפון 4S.
למכשיר זיכרון נדיף בנפח 1GB.
גודלי האחסון באייפון 5 נותרו זהים לאייפונים הקודמים - 32GB, 16GB ו-64GB.
לאייפון 5 מצלמת תמונות אחורית בעלת 8 מגה פיקסל (3264×2448 פיקסלים).
למצלמה זו יכולת צילום וידאו 1080p ב-HD, עם איכות משודרגת, תאורה אחורית, וצילום פנורמי.
עיבוד התמונה במצלמה שופר: היא מהירה יותר ומתפקדת טוב יותר בתאורה בעוצמה נמוכה.
כמו כן ניתן לצלם תמונות סטילס במקביל לצילום וידאו (בלעדי למצלמת האייפון 5).
למכשיר מצלמה קדמית עם חיישן ברזולוציית 1.2 מגה פיקסל, מצלמת וידאו HD ב-720p וכוללת חיישן תאורה אחורית.
באייפון 5 ישנן ארבע אנטנות חיצוניות, כך שהקליטה הסלולרית של המכשיר טובה ומהירה.
באופן תאורטי, מגיע קצב הורדת הנתונים של המכשיר עד ל-14.4Mbps בדור 3. כמו כן, נוספה תמיכה בטכנולוגיית LTE (גלישת דור רביעי).
אייפון 5 כולל מסך מגע מסוג Capacitive עם טכנולוגיה חדשה שבה כל חלקי המסך - תאורת הלד, שכבת מסך המגע והזכוכית מורכבים בשכבה אחת דקה יותר ובהירה יותר בהשוואה למכשירי האייפון הקודמים.
המסך בגודל 4 אינץ', ברזולוציה של 1136×640 פיקסלים, בדחיסות פיקסלים 326 ppi ובעומק צבע של 16 מיליון צבעים.
בהשוואה לדור הקודם של האייפון, המסך נותר ברוחב זהה אך גדל בגובהו, כך שיחס האורך לגובה קרוב ליחס 16:9 המקובל בטלוויזיות בהפרדה גבוהה.
לאייפון 5 שלושה מיקרופונים, לעומת שניים באייפון 4s.
מיקרופון הדיבור באייפון 5 נמצא בתחתית המכשיר, בדומה לאייפון 4S, ליד פתח חיבור המטען והרמקול, מיקרופון שיחות הווידאו נמצא לצד המצלמה הקדמית, ומיקרופון צילום הווידאו בחלק האחורי של המכשיר, לצד המצלמה האחורית.
בנוסף לתפקידם הייעודי, משמשים המיקרופונים הנוספים לביטול רעש (Noise Cancellation) בשיחת טלפון, בדומה לאייפון 4s.
לאייפון 5 סוללה חשמלית חזקה יותר מבמכשיר הקודם, עשויה מליתיום פולימר (1,440mAh).
אפל הצהירה שהסוללה יכולה להספיק ל-225 שעות המתנה, עד 8 שעות דיבור ב-3G, או 10 שעות גלישה ב-Wi-Fi או 8 שעות לגלישה בדור 3 או 4. זמן השימוש תלוי באחוזים הזמינים בסוללה, הניתנת לטעינה על ידי חיבור USB או מתאם חשמל.
בשונה מהאייפון 4S, אייפון 5 מוצע בשלושה דגמים שונים:
GSM A1428 - נמכר בארצות הברית.
בדגם כלולים תדרי GSM לגלישה בדור השלישי ו-LTE לגלישה בדור רביעי ברצועות LTE שמספרן 4 (1,700 MHz) ו-17 (700 MHz בתחום המותאם לחברת AT&T).
GSM A1429 - נמכר באירופה ובאזורים נוספים, ותומך בתדרים המקובלים באירופה.
CDMA A1429 - נמכר בארצות הברית.
תומך ברצועות ה-LTE של דגם GSM A1429 ובנוסף ברצועות 13 (750 MHz בתחום המותאם לחברת Verizon) ו-25 (1,900 MHz).
עקב ריבוי תחומי התדרים בהם נעשה שימוש עבור LTE ברחבי העולם, המכשיר פוצל לשלושה תתי דגמים, על מנת לכלול בו את האנטנות והחומרה הנדרשות בלבד, ולחסוך בעלות, משקל וגודל.
אייפון 5 הוכרז עם מערכת ההפעלה החדשה iOS 6. הגרסה החדשה כוללת בתוכה למעלה מ-200 שיפורים וחידושים, שבין היתר כוללים:
אפליקציית מפות מובנית משופרת של חברת אפל, הכוללת בתוכה תצוגת מפות בתלת מימד ושירות ניווט קולי.
מצב צילום פנורמה (למכשירים תומכים בלבד).
אפליקציית "Passbook" חדשה מבית אפל המאפשרת לשמור את כל הכרטיסים והקופונים שלך בפלאפון.
גרסאות 6.0.1 ו-6.0.2 כללו שיפורי באגים מזעריים.
ב-18 בספטמבר שונתה מערכת ההפעלה של האייפון 5 ל-iOS 7 לבוחרים בה.
שינוי עיצוב כל דף הבית באייפון כולל מסך הפתיחה, מסך הנעילה, והמצלמה כולל תצוגת האייקונים.
במערכת ההפעלה של האייפונים אין את חנות האפליקציות "גוגל פליי (google play)" משום שהאייפון לא מותאם למערכת ההפעלה "אנדרואיד"
והאייפון מותאם למערכת ההפעלה ios 7\ios 6 שייצרה אפל.
באייפון יש את חנות האפליקציות "app store" שממנה מורידים אפליקציות, משחקים וכו'.
החנות השנייה היא "itunes store" שממנה מורידים שירים, סרטים וכו'.
באייפון 5 מותקנת מערכת שליטה קולית בשם "Siri" המאפשרת למשתמש לתת פקודות קוליות למכשיר האייפון, והוא יגיב להן ויבצע אותן.
במערכת החדשה נוספו לסירי יכולות טכניות רבות נוספות כמו:
• ספורט - תוצאות, זמנים, הרכבי קבוצות ועוד
• קולנוע - זמני הקרנות, פרומואים, ביקורות ועוד
• מסעדות - הזמנות, תמונות וביקורות מבקרים
• Twitter - שליחת ציוץ
• Facebook - פרסום בפייסבוק
• אפליקציות - פתיחת אפליקציות
Siri תומכת בתשע שפות במכשיר החדש: אנגלית, צרפתית, גרמנית, יפנית, ספרדית, איטלקית, קוריאנית, מנדרינית וקנטונזית.
אייפון 5 קיבל ביקורות אוהדות מפרשנים ומבקרים.
טים סטיבנס מאתר Engadget שבח את המסך החדש ברזולוציה הגבוהה שלו והכריז עליו כאחד ממסכי הטלפון הטובים ביותר שקיימים בשוק.
בנוסף הביקורת קבעה כי אפל קיימה את רוב ההבטחות שנאמרו באתר האינטרנט שלה, כגון ביצועי סוללה טובים יותר, ביצועים גרפיים טובים יותר וביצועי מעבד מהירים יותר.
כתב של הניו יורק טיימס (David Pogue) הגדיר את הגדלת המסך כ"שינוי נחמד, אבל לא פריצת דרך", הוא שבח את המחבר החדש שהוקטן אבל התאכזב מהעובדה שהוא לא תומך באביזרים ישנים יותר מה שמצריך קניית מתאם מאפל בתוספת תשלום.
מבקרים ופרשנים רבים היו מאוכזבים מיישום המפות שהחליף את גוגל מפות ב-6 iOS, ודווחו על שגיאות רבות כגון טעות בהצגת מגדל אייפל, הפניית משתמש למקומות לא נכונים ותמונות לוויין לא מדויקות.
בנוסף דווח שהיישום החדש קשה לשימוש.
תשעה ימים לאחר שחרור המפות, אפל פרסמה מכתב התנצלות על התסכול שנגרם ללקוחות והמליצה להשתמש בשירותי מפות חלופיים.
הכתב אד בייג של USA Today אמר: "תמיד היו לי ציפיות גבוהות מהאייפון 5, במיוחד שהתחרות גדולה.
באספקת מכשיר מהיר, אטרקטיבי, LTE ומסך גדול יותר, אפל עמדה בציפיות אלה כמו פנינה".
הכלכלן הראשי של JP מורגן, מייקל Ferol העריך כי "מכירותיו של האייפון 5 יכולות להגביר את הצמיחה השנתית בארצות הברית ב-3.2 מיליארד דולרים, או 12.8 מיליארד בשיעור שנתי".
המכירה המוקדמת של מכשיר האייפון 5 שברה שיאי מכירה עם מכירת 2 מיליון מכשירים ביום המכירה הראשון.
אפל אמרה כי היא "נדהמת מהיענות גדולה מצד הלקוחות לאייפון 5".
חברת AT & T אמרה כי האייפון 5 רשם כמות מכירה גדולה מכל מכשיר אייפון עד כה עם יותר מחמישה מיליון יחידות בסוף השבוע הראשון להשקה.
האייפון 5 מגיע עם מספר אביזרים נלווים בתוך קופסת המכשיר:
• אוזניות- יחד עם האייפון 5 חברת אפל הציגה אוזניות חדשות, שנקראות "EarPods".
האוזניות החדשות מספקות איכות צליל טובה יותר והתאמה טובה יותר לאוזן, זאת לאחר תלונות רבות על איכות צליל נחותה וחוסר נוחות בשימוש בהן.
לפי חברת אפל ה-EarPods פותחו במשך שלוש שנים.
• מחבר טעינה וכבל העברת נתונים- באייפון 5 מצוי מחבר טעינה חדש הנקרא Lightning, ובו 8 פינים, בשונה ממחבר הטעינה של כל דורות האייפון והאייפוד הקודמים, שהיה בעל 30 פינים.
מחבר הטעינה החדש חזק יותר, נוח יותר וניתן לחברו משני הצדדים, לעומת חיבור מצד אחד בלבד במחבר הקודם.
• ספק כוח- ספק הכוח שאליו מחובר כבל ההטענה, לא השתנה ונראה כמו בכל הדורות הקודמים.
אייפון 3G הוא טלפון חכם שעוצב ושווק על ידי חברת אפל.
המכשיר הוא השני בסדרת מכשירי האייפון, שהוצג ב-9 ביוני 2008 בכנס הWWDC בסן פרנסיסקו, ארצות הברית.
האייפון 3G היה דומה בתוכו לקודמו, אבל כלל כמה תכונות חומרה חדשות, כגון סיוע GPS, נתוני דור 3 ושלושה תחומים של התדרים HSDPA ו-UMTS.
המכשיר כלל גם שיפורי תוכנה כמו מערכת הפעלה iOS 2.0, שהושקה באותו הזמן.
המכשיר עם מערכת ההפעלה החדשה כלל תכונות חדשות, שהעיקריות שבהן היא פלטפורמת ההפצה החדשה של אפל, App Store, ליישומי צד שלישי.
ב-11 ביולי 2008, אפל השיקה את האייפון 3G ב-22 מדינות בשתי אופציות אחסון, 8GB ו-16GB.
דגם ה-16GB היה זמין בצבעים שחור ולבן.
ב-26 בספטמבר 2008 הודיעה אפל על השקת האייפון 3G בעוד 29 מדינות, כולל ישראל.
בעקבות שחרורו של האייפון 3GS שנה לאחר מכן, האייפון 3G נשאר למכירה אך הפך להצעה של אפל בתקציב הטלפון, במחיר של חצי ממחירו המקורי.
מחירו היה 99 $ והוא היה זמין רק בשחור ועם נפח אחסון של 8GB, אך הגיע יחד עם מערכת ההפעלה המעודכנת iOS 3.0. ב-7 ביוני 2010, מכירת האייפון 3G לבסוף הופסקה, ובמקומו הוצע למחירה האייפון 3GS, עם נפח אחסון זהה של 8GB ובאותו המחיר של 99 $.
האייפון 3G הגיע מראש עם הגרסה העדכנית ביותר של מערכת הפעלת iOS שהציעה למשתמשים בה ליהנות מהתוכנה החדשה ביותר והטובה ביותר להילחמות בניסיונות פריצת iOS.
המכשיר המשיך לקבל עדכונים לתוכנה למעלה משנתיים, עם חזרות עיקריות שפורסמו על בסיס שנתי.
בעת ההשקה בחודש יולי 2008, האייפון 3G הגיע מראש עם מערכת ההפעלה iOS 2.0. המערכת הציגה את ה-App Store, התמיכה של Microsoft Exchange ActiveSync, השירות של אפל- MobileMe, ותמיכה בדוא"ל, יחד עם תכונות חדשות אחרות ותיקוני באגים.
ביוני 2009, קבלו משתמשי iOS 3.0 במכשיר האייפון 3G עדכון לתוכנת האייפון, שהציג לראשונה את התכונה המיוחלת לשליחת הודעות MMS, העתק והדבק, תמיכה ביישומים נוספים, תמיכת Bluetooth סטריאופוני, ושיפורים אחרים.
ביוני 2010, קבלו משתמשי האייפון 3G את העדכון iOS 4.0 לתוכנה.
בניגוד לבעלי האייפון המתקדמים יותר, משתמשי האייפון 3G לא קיבלו גישה לתכונות חשובות הכלולות ב-iOS 4.0, כגון ריבוי משימות, היכולת להגדיר טפט במסך הבית, או תמיכה במקלדת Bluetooth.
עם זאת, הם קיבלו גישה לתכונת המייל, תיקיות במסך הבית לארגון טוב יותר של היישומים, יצירת רשימת השמעה, ושיפורים אחרים.
עדכון זה ספג ביקורת שלילית רבה על ידי המשתמשים של האייפון 3G לביצועים איטיים, אם כי העדכון הבא, iOS 4.1, שיצא בספטמבר 2010, שיפר את הבעיה הזו.
עם זאת, בניגוד למכשירי iOS מודרניים יותר, עדכון זה שוב לא סיפק את בעלי האייפון 3G בכך שלא קיבלו גישה לתכונות חשובות, במקרה זה ליישום Game Center (מרכז המשחקים).
ב-23 בנובמבר 2010, האייפון 3G קבל את העדכון iOS 4.2 לתוכנה, שכלל תכונות חדשות כמו הצבעה ב-YouTube ותיקוני אבטחה.
עם זאת, האייפון 3G אינו מסוגל להשתמש בתכונות רבות שכלולות בעדכון זה, כגון AirPlay וחיפוש טקסט בספארי.
השחרור האחרון של גרסת iOS שתמכה בדגם ה-3G היה iOS 4.2.1, ששוחרר ב-22 בנובמבר 2010. iOS 4.3, ששוחרר ב-11 במרץ 2011, לא תמך באייפון 3G, וכן הפסיקה אפל לשלוח עדכונים נוספים.
שיפור עיקרי שהוצג עם iOS 2.0, ותכונה חשובה באייפון 3G, היה ה-App Store.
לאייקונים שנמצאים על מסך הבית הוסף האייקון "App Store" שדרכו ניתן למצוא ולהתקין יישומי צד שלישי על המכשיר.
לפני שתכונה זו הוצגה, הדרך היחידה להתקין יישומים במכשיר הייתה באמצעות פריצת iOS, אשר אינה מומלצת כלל ואינה נתמכת על ידי אפל.
היו 500 יישומים זמינים להורדה בהשקה של ה-App Store, אם כי הסכום גדל באופן דרמטי מאז (כיום, מעל 700,000 יישומים זמינים להורדה).
גב האייפון 3G עוצב מחדש בפלסטיק פוליקרבונט, והאלומיניום בגב הדור הראשון הוחלף.
הכפתורים שונו מפלסטיק למתכת, והקצוות של הטלפון היו מחודדים, ומספקים אחיזה טובה יותר.
האייפון 3G הציג את אפשרויות הצבע הרשמיות הראשונות, עם גרסת ה-16GB היה זמין המכשיר בצבע שחור או לבן.
מידותיו של האייפון 3G היו מעט גדולות מאלו של האייפון המקורי.
מסך המגע בגודל ה-3.5 אינץ' היה בעל רזולוציה של 320×480 (HVGA) ב-163 ppi, עם זכוכית העמידה בפני שריטות וחבלות.
מסך המגע תוכנן עבור מגע של אצבע חשופה, או של כמה אצבעות יחד.
המכשיר הוצג עם אותם החיישנים שהיו בקודמו.
חיישן הקרבה (שמכבה את המסך במהלך שיחות קוליות כאשר הפנים קרובות למכשיר) היה קיים כדי לחסוך בחיי הסוללה ועל מנת למנוע נגיעות לא מכוונות וגרימה של ניתוק או פעולות לא רצוניות, שקורות עקב מגע עם הפנים של המשתמש.
חיישן האור נכלל כדי להתאים את בהירות המסך לתנאי תאורה שונים, מה שמסייע לחסוך בכוח הסוללה.
חיישן הכיוון נכלל כדי לחוש את הכיוון של הטלפון ולשנות את המסך בהתאם, ומאפשר למשתמש לעבור בקלות בין מצב אופקי למצב אנכי.
רוב החומרה הפנימית של האייפון 3G הייתה מבוססת על זו של האייפון המקורי.
המכשיר עדיין כלל את המעבד Samsung 32-bit RISC ARM11, את ה-PowerVR MBX Lite 3D GPU וזיכרון נדיף של 128MB.
האייפון 3G הגיע עם סוללה נטענת פנימית 1150mAh, אשר, כמו במכשיר הקודם, לא הייתה ניתנת להחלפה.
אפל ציינה כי הסוללה של האייפון 3G הייתה מסוגלת לספק עד שש שעות של גלישה באינטרנט באמצעות רשת Wi-Fi, או חמש שעות דרך 3G, או 25 שעות של השמעת אודיו.
לחלופין, היא יכולה לספק עד 300 שעות של זמן המתנה.
בחלקו האחורי של המכשיר, הייתה מצלמת 2.0 מגה-פיקסל עם פוקוס קבוע, כמו בקודמו.
אין למצלמה זום אופטי, פלאש, או פוקוס אוטומטי, והיא לא תומכת בהקלטת וידאו (אם כי יישומים שונים שהפכו את האפשרות של הקלטת וידאו במכשיר לזמינה).
מערכת ההפעלה של האייפון 3G גם תמכה בתיוג הגאוגרפי של התמונות, כלומר אם תמונה צולמה בעיר מסוימת, ניתנת האפשרות לראות במפה את התמונה כאשר נוגעים בעיר בה צולמה.
בנוסף לרשת ה-EDGE באייפון 3G, הוסף גם סיוע GPS, נתוני דור שלישי (3G), ושלושה תחומים של התדרים UMTS/HSDPA.
שיפורים אלה אפשרו הורדת נתונים במהירות גבוהה יותר וניווט Turn-By-Turn (פנייה אחר פנייה) באפליקצית המפות.
לאחר השחרור של האייפון 3G לציבור, חלק מהמשתמשים דיווחו על סדקים דקיקים, במיוחד בדגמים הלבנים.
יש גם שהתלוננו על כך שהזכוכית נשברת בקלות רבה כאשר היא נופלת על משטחים קשים.
חיי הסוללה של האייפון 3G זכו לביקורת על ידי כמה עיתונאי טכנולוגיה כמספקת, ופחות מהזמן שהוצג על ידי אפל.
זה בא לידי הביטוי גם על ידי סקר שביעות רצון הלקוחות, שנתן את "היבטים" לסוללה של המכשיר ודירג אותה בדירוג הנמוך ביותר של 2 מתוך 5 כוכבים, גם לאחר עדכוני הקושחה למכשיר.
iOS 4, שעדיין היה תואם את האייפון 3G, שוחרר ב-21 ביוני 2010. מאמר במדור הספרות של וול סטריט ב-28 ביולי 2010 דיווח כי העדכון iOS 4 למכשיר האייפון 3G הגיב לאט מאוד, הגביל את חיי סוללה, והפך את המכשיר לחם באופן מוגזם.
אייפון 5s הוא טלפון חכם בעל מסך מגע של חברת אפל, והדור השביעי בסדרת האייפונים שלה.
המכשיר הוצג במטה החברה בקופרטינו ב-10 בספטמבר 2013 והושק לציבור לצד האייפון 5c ב-20 בספטמבר 2013 במספר מדינות.
המכשיר מעוצב ונראה כמו מכשיר אייפון 5 למעט כפתור הבית, אולם מגיע בשלושה צבעים: לבן-כסוף (כמו באייפון 5), לבן-זהב ואפור-גרפיט (נקרא Space Gray - אפור חלל).
במכשיר מעבד אפל A7, הראשון בעולם שמשתמש בארכיטקטורת 64 ביט בסמארטפון, ומהיר פי 2 מאייפון 5 ופי 40 מהאייפון הראשון.
אחד הפיצ'רים העיקריים במכשיר אייפון 5s הוא ה-"Touch ID", חיישן ביומטרי הנמצא במקש הבית, הסורק טביעות אצבע, בעיקר לצורכי אבטחה והגנת המכשיר.
המכשיר נחשף באירוע הכרזה שארגנה אפל במטה שלה בקופרטינו, ארצות הברית, ב-10 בספטמבר 2013, והושק לחנויות אפל ב-20 בספטמבר 2013 במדינות: ארצות הברית, אוסטרליה, קנדה, סין, יפן, צרפת, גרמניה, יפן, סינגפור והממלכה המאוחדת.
ולמדינות אחרות הגיע עד סוף השנה.
המכשיר הגיע לישראל ב-3 בנובמבר 2013 והושק על ידי חברות הסלולר וגם על ידי יבואנים פרטים, חנויות ורשתות כגון iDigital.
המכשיר יוצר במספר דגמים הנבדלים אחד מהשני בתדרי הסלולר, המותאמים לרשתות במדינות אשר שווק.
רק מכשירים מדגמי A1457 ו-A1530 יתאימו באופן מלא לתדרים של כל חברות תקשורת סלולרית בישראל.
מכשיר אייפון 5s כולל בתוכו את iOS 7, מערכת ההפעלה הניידת החדשה של אפל שהוצגה לראשונה ב-10 ביוני 2013. ממשק המשתמש של iOS 7 מבוסס על מניפולציה ישירה, תוך שימוש במחוות מולטי-טאץ'.
האינטראקציה עם מערכת ההפעלה החדשה כוללת מחוות כמו החלקת האצבע על המסך מכיוונים שונים, מגע, צביטה וצביטה כלפי חוץ, אשר לכל אחד מאלה יש הגדרות ספציפיות בהקשר למערכת ההפעלה ולממשק רב-המגע.
חלק גדול מן האפליקציות במכשיר מגיבות לניעור וסיבוב המכשיר (לדוגמה - הודעות - תוצאה מניעור המכשיר היא פקודת הביטול המאפשרת לבטל את מה שנכתב), או סיבוב המכשיר לצורה אנכית או אופקית (לדוגמה - תמונות - תוצאה מסיבוב המכשיר היא סיבוב התמונה לאורך או לרוחב משני הכיוונים).
מערכת ההפעלה של המכשיר - iOS 7 הוצגה כאמור ביוני 2013, ויצאה לכלל המכשירים הנתמכים ב-18 בספטמבר 2013. המכשירים הנתמכים במערכת iOS 7 הם:
מכשירי האייפון: אייפון 4, אייפון 4S, אייפון 5, אייפון 5C וכן אייפון 5s.
מכשירי האייפד: אייפד 2, iPad 3, iPad 4, אייפד מיני, אייפד מיני 2 וכן אייפד אייר.